**Osnovna škola:** Nedelišće

**Nastavni predmet:** Katolički vjeronauk

**Učitelj:** Josip Jelušić

**Razredni odjel:** 7.

**Redni br. pripreme:** 47.

**Tema:** IV. BOŽJI DEKALOG

**Podtema:** 11. Deseta Božja zapovijed

**Odgojno-obrazovni ishodi učenja:**

* Učenik istražuje pozitivne utjecaje vjere u izgradnji vlastite osobnosti.
* Učenik promišlja o lošim djelima prema čovjeku i prema Bogu te vrednuje posljedice tih čina.
* Učenik prepoznaje oproštenje kao temeljno kršćansko iskustvo.
* Učenik uočava da Božje zapovijedi čuvaju ljudsku slobodu i dostojanstvo osobe.
* Učenik objašnjava da se zapovijedi temelje na ljubavi prema Bogu i bližnjemu.

**TIJEK NASTAVNOG SATA**

**UVODNI DIO**

Oče naš…

* **Motivacija:**

- Razgovor o pitanjima otisnutim crvenom bojom, udžbenik, str. 89.

**SREDIŠNJI DIO**

* **Tekstovi:** „Ne poželi nikakve tuđe stvari!“, udžbenik, str. 89-90.

Razgovor:

- Što bi po vama bila „požuda očiju“?

- Što su materijalna dobra i što znači „biti pohlepan“?

- Što je zavist i na koji način razara naše odnose?

- Zašto je važna darežljivost i navedite primjere darežljivosti!

* **Zadatak 1:**

**Igra pantomime**

 Po jedan učenik naizmjenice dolazi ispred razreda, prepiše izreku bez podebljanih riječi na ploču, a potom ključne riječi priopćuje drugim učenicima pantomimom. Nakon što učenici pogode tražene riječi, pročitat će mudru izreku.

Briga za bogatstvo izjeda **TIJELO**, i skrb za njim odgoni **SAN**.

Novac je odličan **SLUGA**, ali najgori **GOSPODAR**.

Gramzivac **PROPADA** zbog **NOVCA**.

Novac za kojim čovjek **TRČI**, jeste **ORUŽJE** ropstva.

Pohlepan **ČOVJEK** uvijek ima dvostruku muku: kako da zgrne novac i kako da ga **POTROŠI**.

**KRUH** siromaha slađi je od kruha bogataša, jer **GLAD** mu daje slatkoću.

Bolje je biti **SIROMAH** časno nego **BOGAT** nepravedno.

Više je gladi u **SVIJETU** za **LJUBAVLJU** i poštovanjem, nego za kruhom.

* **Zadatak 2:**

Učenici će pismeno osmisliti jednu svoju mudru izreku koja će se temeljiti na desetoj Božjoj zapovijedi.

Predstavljanje rezultata.

* **Bilježnica:**

**Naslov:** 10. Božja zapovijed: Ne poželi nikakve tuđe stvari!

- govori o pohlepi za tuđim dobrima (požuda očiju)

- nastaje od neumjerene želje za bogatstvom

- desetoj zapovjedi izravno se protivi zavist

- **zavist** je žalost koju netko osjeća zbog dobra drugog i neuredna želja da to dobro prisvoji za sebe

- nasuprot tome Isus stavlja skromnost, jednostavnost = siromaštvo srca

**ZAVRŠNI DIO**

* **Aktualizacija:**

- Bi li bio sretniji da možeš imati sve što poželiš?

- Što je sve potrebno za sreću čovjeka?

* **Samovrednovanje:**

Učenici će se potpisati bojicom ispod napisanog u bilježnici. Što je boja svjetlija, bolje su usvojili gradivo, a što je tamnija, lošije (žuta – izvrsno usvojeno, crna – nije usvojeno).

* **Molitveni završetak:**

Anđele, čuvaru mili…